# Andrés Pedreño Muñoz

Andrés Pedreño Muñoz (Cartagena, Regió de Múrcia, 1953) és catedràtic d'Economia Aplicada i director de l'Institut d'Economia Internacional de la Universitat d'Alacant. Expert en Noves tecnologies, fundador de la Biblioteca Virtual Miguel de Cervantes i impulsor com a CEO d'Universia (2000-2004). Rector de la Universitat d'Alacant (1993-2000). Promotor de l'economia i l'emprenedoria digital. Impulsor del primer MOOC a Espanya a través de la plataforma UNIMOOC, així com de l'Observatori per a l'Anàlisi i Desenvolupament Econòmic d'Internet a Espanya (ADEI), impulsat entre altres per Google a Espanya. Ha deixat constància del seu compromís amb l'emprenedoria a través d'una de les startups digitals amb major tràfic web d'Espanya i Amèrica Llatina (IT&IS)
És o ha estat conseller de nombrosos organismes públics o privats com el Consell Superior d'Estadística (2004-2009) el Consell Assessor d'Administració Electrònica del Ministeri d'Administracions Públiques (2005-2009), membre de l'International Committee en la International Science Foundation, entre d'altres. És membre corresponent de la Reial Acadèmia de Ciències Morals i Polítiques, i de l'Acadèmia Nord-americana de Llengua als Estats Units.
La seva activitat més recent ha posat èmfasi en desenvolupament de l'economia digital, l'educació 2.0 i l'emprenedoria com a respostes a la crisi econòmica actual. L'any 2016 va rebre la Distinció de la Generalitat Valenciana al Mèrit Científic.

## Conflicte lingüístic valencià i segregació

En la seva etapa com a rector de la Universitat d'Alacant, va tenir un gran ressò mediàtic degut a les tensions amb el president de la Generalitat Valenciana Eduardo Zaplana que van tenir el seu origen en el marc del conflicte lingüístic valencià.
Les tensions van començar abans del recordat acte d'obertura de curs 1996/1997. El 1995, quan era llavors Zaplana candidat, Andrés Pedreño va actuar en matèria lingüística de manera concorde a la resta d'universitats públiques valencianes, reconeixent el català com la llengua cooficial a la Universitat. El rebuig de Zaplana lligat als sectors més valencianistes i menys catalanistes, tenia per objecte trencar la unitat en matèria lingüística de les universitats valencianes en la baula geogràfica més feble.
Aquest fet es va lligar en els mitjans de comunicació i entre els analistes a la segregació de la Facultat de Medicina i altres estudis que van passar a formar part de la Universitat Miguel Hernández. La manca de motivació d'aquesta decisió del Govern Valencià va originar un rebuig total de la Conferència de Rectors Espanyola a la segregació que va donar un continuat suport a Andrés Pedreño, arribant a presentar un recurs davant el Tribunal Constitucional contra la citada segregació.

## Projectes i obres relacionats amb l'Economia Digital i les Noves Tecnologies

* L'aplicació i desenvolupament d'Internet les noves tecnologies a la Universitat d'Alacant. Com a Rector de la Universitat d'Alacant va impulsar la introducció i desenvolupament de la societat de la informació a la Universitat d'Alacant. Els plantejaments generals van ser exposats per ell mateix en una obra molt primerenca Utopias y realidades. Universidad de Alicante 1994-97 Arxivat 2006-07-25 a Wayback Machine. destacant la inserció de reengineria de processos i qualitat de serveis, estalvi de recursos i racionalització de l'activitat universitària en molts vessants (docència, recerca, serveis, etc.) També es van desenvolupar el Centre Processament de dades i el MLAB (emulant al MIT) es van dur a terme projectes com el SIG (Sistema d'Informació Geogràfica), per a la racionalització d'espais i moltes altres eines que avui són de general ús a la xarxa.
* La Biblioteca Virtual Miguel de Cervantes. El Professor Pedreño va dissenyar la idea i el projecte inicial així com els primers continguts de la Biblioteca Virtual Miguel de Cervantes, presidint la Comissió interdisciplinària que la va dirigir en els seus primers anys (1997-2000). A través d'aquest projecte, es van subscriure acords de col·laboració tecnològica amb les Universitats de Stanford, Harvard, Cornell, UC. Berkeley, Wisconsin – Madison, entre d'altres. Així mateix es van establir convenis de digitalització en l'àmbit de les humanitats i de les Biblioteques Nacionals (d'Espanya, Xile, Argentina, UNAM- Mèxic, Perú...). En matèria de recerca es van abordar dimensions molt interessants en noves tecnologies (XML, metadades, repositoris…). Veure per exemple A. Pedreño i A. Bia sobre metadades, xml... en la revista Literary and Linguistic Computing 2001 16(2) (Oxford University Press). En l'actualitat Andrés Pedreño és membre vitalici del Patronat de la Fundació de la Biblioteca Virtual Miguel de Cervantes que formen part personalitats de la cultura, política i l'empresa (Mario Vargas Llosa, Víctor García de la Concha, Emilio Botín…)
* Universia. Durant quatre anys (2001-2004) Andrés Pedreño va exercir el càrrec de Conseller Delegat d'Universia, definint un model que donés cabuda a la considerada avui la major xarxa universitària iberoamericana el desenvolupament de projectes relacionats amb les noves tecnologies (al final de la seva funció hi havia més de 800 universitats sòcies). Així mateix, durant aquests anys es va dur a terme la implantació operativa de Universia en 10 països (Espanya, Brasil. Mèxic, Argentina, Xile, Veneçuela, Perú, Colòmbia, Puerto Rico i Portugal) implicant a les universitats més prestigioses d'aquests països i integrant als seus rectors en els Consells de Govern. Entre els centenars de projectes rellevants impulsats per Universia en aquest període destaca l'acord Universia - MIT per al desenvolupament del Open Course Ware (OCW) i els acords amb Intel, IBM, Microsoft (subscrit a Espanya pel seu president Bill Gates). Universia, presidida per Emilio Botín, compta amb 1.200 universitats sòcies, 150 rectors en els Consells de Govern de 15 països.
* Docència i recerca en Noves Tecnologies i altres projectes i defensa dels continguts oberts. En el Departament d'Anàlisi Econòmica Aplicada i l'Institut d'Economia Internacional de la Universitat d'Alacant duu a terme actualment les seves activitats investigadors i docents. Sobre aquest tema s'ha declarat públicament un defensor a ultrança de l'open source i els continguts oberts en general. Tots la seva publicacions i treballs són distribuïts online i sota format obert. Destaca la impartició de l'assignatura Economia de la Globalització (integrada en el projecte OCW – Massachusetts Institute of Technology MIT) i de les recerques en Noves Tecnologies. Les seves publicacions les desenvolupa en diversos blocs, microblocs i publicacions online (ressenyats als enllaços finals).
* Emprenement i desenvolupament de l'Internet de baix cost: empresa emergent IT&IS Arxivat 2015-02-08 a Wayback Machine. amb llocs web com euroresidentes.com i altres. Pedreño ha estat un pioner de l'emprenedoria en la societat de la informació i aferrissat defensor de l'Internet de baix cost, lean canvas, l'open source, el treball col·laboratiu amb nombrosos articles o iniciatives. Amb anterioritat a la crisi de les punt.com de finals dels noranta va defensar en diversos treballs el desenvolupament del denominat Internet de baix cost, amb obstinació personal a demostrar la seva viabilitat en la pràctica. A ell com aco-fundador es deu bona part de l'èxit d'euroresidentes.com.
* Desenvolupament del primer MOOC experimental a Espanya. Director de Unimooc), projecte MOOC a través de la coordinació d'un treball col·laboratiu que compta amb el suport de Google, Santander Universidades, Orbyt, CRUE, UIMP i altres institucions universitàries. El curs MOOC és referit als Casos d'èxit de l'Economia Digital a Espanya, que explica en aquests moments amb una matrícula de 35.000 alumnes de més de 100 països. UNIMOOC ha estat premiat i reconegut amb diverses distincions, dos premis Google, el premi Ariadna al projecte més innovador (2012) i Premi a la innovació digital per part d'elEconomista.
* Director de l'Observatori per a l'Anàlisi i Desenvolupament Econòmic d'Internet (ADEI), think tank espanyol impulsat per Analistes Financers Internacionals, Google i l'Institut d'Economia Internacional. El seu Consell Assessor, reuneix als principals promotors de la idea com Emilio Ontiveros, Bàrbara Navarro, Ana María Llopis, Borja Adsuara, Edmundo Bal Francés, Senén Barro, María Benjumea, Ignacio Escolar, Amuda Goueli, Mónica Oriol, Juan Carlos Rodríguez Ibarra, Frances Fajula, Íñigo de la Serna, Marcos Sacristán...
Des de 2005 assessora i impulsa també la difusió de la Nanotecnologia en espanyol en col·laboració amb el Center for Responsible Nanotechnology (en el seu Consell d'Assessors hi participa Eric Drexler), destinat a la difusió dels impactes econòmics i els beneficis i riscos de la Nanotecnologia.

## Referències

* ↑ «International Science Foundation». Arxivat de l'original el 2014-02-21. [Consulta: 21 abril 2015].
* ↑ «Genovés, Alejandra Soler, Joan Francesc Mira o Lambda, entre les distincions 9 d'Octubre». La Veu PV.
* ↑ «DECRET 143/2016, de 7 d'octubre, del Consell, pel qual concedeix la Distinció de la Generalitat al Mèrit Científic a Andrés Pedreño Muñoz». Dogv.gva.es, 01-10-2016. [Consulta: desembre 2016].
* ↑ Pedreño anuncia al TSJ el recurso al fallo de la segregación a El País, 16 d'octubre de 1998
* ↑ Diez claves del éxito de un proyecto web (el éxito de euroresidentes) Arxivat 2016-03-03 a Wayback Machine.

## Enllaços externs

«Obra de Andrés Pedreño Muñoz» a Dialnet.
* Utopías y realidades, revista online de treballs publicats
* Empresa e Innovación
* Empeños 2.0 Blog Andrés Pedreño